**PRÍHOVOR DEŤOM SB-DvK, 12. 3. 2023, 10.00 3. pôstna NE, BA (NK)**

Viete, ako sa volá obdobie pred Vianocami? (Advent)

A obdobie pred Veľkou nocou? (Pôst)

Niektorí si myslia, že postiť sa znamená najmä nejesť, no poviem vám príbeh, ktorý nám prezradí, čo je pravý pôst

Dvaja chalani – **Maťo a Paťo –** chodili **do 2. triedy.** **Bývali na rovnakej ulici, v domoch oproti sebe.** Jeden bez druhého nemohol urobiť ani krok. No **pohádali sa** a začali k sebe správať ako nepriatelia.

Maťo prebehol okolo Paťa, strčil doňho zozadu a zakričal: **"Čo čumíš, ty pako!“** a ešte vyplazil na Paťa jazyk.

Spolužiaci sa ich pokúšali zmieriť, ale tí dvaja boli tvrdohlaví ako barani. Neudobrili sa, ale začali sa **navzájom ohovárať.**

Jedného dňa sa spustil **prudký dážď.** Keď konečne prestal, na ulici zostalo plno vody. Keď sa ju niekto pokúšal prejsť, bolo ťažké nájsť miesto, kam by mohol stúpiť.

Maťo vyšiel z domu, zastal v bráne a tešil sa že už neprší. Zrazu sa zamračil – zbadal, že z domu oproti vyšiel jeho **nepriateľ Paťo. V ruke mal kameň.**

**Počkaj,** - pomyslel si Maťo – ty chceš po mne hodiť kameň? **Ja ti ukážem!**

Vošiel do dvora v rohu našiel **kus tehly.** Schmatol ju a utekal späť k bráne, pripravený na boj.

**Paťo však po Maťovi kameň nehodil.** Opatrne ho položil do kaluže na ceste a zmizol v dome. Kameň, ktorý položil na cestu, vyzeral ako **malý ostrovček.**

**"Aha," pomyslel si Maťo, dobý nápad – "to by som tiež mohol urobiť."** A položil tehlu do kaluže na svojej strane cesty.

Paťo sa medzitým vrátil a položil na cestu druhý kameň. Opatrne sa postavil na prvý a skúšal, či je aj druhý kameň pevný.

Maťo tiež vošiel do dvora a priniesol 3 kamene. Položil ich do kaluže na ceste tak, aby smerovali priamo k Paťovi.

A tak Maťo aj Paťo, každý zo svojho miesta, **začali z kameňov stavať prechod cez cestu, akýsi most** k tomu druhému. Nakoniec sa ocitli tvárou v tvár uprostred cesty plnej kaluží. Dlho sa na seba pozerali, veď si už celé mesiace nepozreli do očí!

**Po chvíli Maťo povedal: "Mám korytnačku. Chceš ju vidieť?"**Paťo prikývol a boli tí dvaja boli znovu kamarátmi.

Obdobie pre Veľkou nocou sa volá PôST. Je to čas skoncovať so starými zvykmi a nepriateľstvom. **Vzdať sa toho, čo nás zaťažuje. Predsavziať si žiť tak, aby z nás mal Pán Ježiš radosť. Pôst nie je o jedle, ale o vytvorení priestoru pre to, čo je milé Bohu.** Neviem, ako sa to darí vám. Mne niekedy viac, inokedy menej. Ale dôležité to je nevzdať. Veď **pôst znamená rozviazať putá neprávosti – zrieknuť sa toho, čo nás ťaží čím zaťažujeme druhých. Držím Vám v tom prsty.**  → Požehnanie

pri oltári.

**Voľne podľa: MOST** z [čas. DUHA](http://www.mojeduha.cz/) (č.14, roč, 2008/09) autor: Natália Oettli

<https://deti.vira.cz/kalendar/postni-doba/podobenstvi-a-pribehy-pro-postni-dobu/most-pribeh-o-usmireni>